recursal/SuperWikiNEXT-32B huggingface dataset:
**نعیم الحبر رحمہ اللہ علیہ** اہل کتاب تابعی تھے۔

نام ونسب
--------

نعیم نام تھا، شام کے رہنے والے اور مذہباً عیسائی تھے، کعب احبار کی طرح ان کا شمار بھی علمائے اہلِ کتاب میں تھا؛ چنانچہ حبر (عالم) ان کے نام کا جز ہو گیا تھا، مزدوری کرکے گزراوقات کرتے تھے۔

مطرف بن مالک ؒ تابعی بیان کرتے ہیں کہ عہدفاروقی میں جب تسترفتح ہوا تومالِ غنیمت میں ایک برتن ہاتھ آیا، جس میں ایک کتاب تھی، ہمارے ساتھ ایک نصرانی مزدور تھا، جس کا نام نعیم تھا، اس نے ہم لوگوں سے کہا کہ یہ برتن مع کتاب میرے ہاتھ فروخت کردو! ابوموسیٰ اشعری رضی اللہ عنہ اور دوسرے صحابہ رضی اللہ عنہم اجمعین کتاب فروخت کرنا نہیں چاہتے تھے؛ لیکن ہم لوگوں نے برتن کواس کے ہاتھ فروخت کر دیا اور کتاب ہدیۃً دے دی، ابوموسیٰ اشعری رضی اللہ عنہ نے حضرت عمر رضی اللہ عنہ کواطلاع دی، حضرت عمررضی اللہ عنہ نے لکھا کہ یہ کسی نبی کی کتاب ہے، اس کودفن کردینا چاہیے، بعض روایتوں میں ہے کہ نعیم خود اس برتن کوفروخت کرنے کے لی مسلمانوں کے پاس آئے انھوں نے برتن خریدلیا اور کتاب ان کوہدیہ کردی۔

قبولِ اسلام
-----------

مطرف بن مالک ہی راوی ہیں کہ مجھے بیت المقدس جانے کا اتفاق ہوا، وہاں نعیم سے ملاقات ہوئی، میں نے ان سے پوچھا کہ تمہاری نصرانیت کا کیا حال ہے؟ نعیم نے کہا کہ میں تواب دینِ حنیف (یعنی اسلام) میں داخل ہو گیا ہوں۔
بیت المقدس میں نعیم اور کعب کی دعوتِ اسلام اور علمائے اہلِ کتاب کا قبولِ اسلام
مطرف بیان کرتے ہیں کہ اس سفر میں نعیم کے ساتھ کعب احبار بھی تھے، جب ان کی آمد کی اطلاع یہود کوملی تووہ ان کے گرد جمع ہو گئے، کعب احبار کوجوکتاب تستر میں ملی تھی، انھوں نے اس کویہود کے سامنے پیش کیا اور کہا کہ یہ ایک قدیم کتاب ہے جوتمہاری کتاب (غالباً عبرانی) میں ہے، اس کوپڑھو، ایک شخص نے پڑھنا شروع کیا، جب وہ ایک خاص جگہ پرپہنچا تواس نے کتاب زمین پرپٹک دی، نعیم اس کی حر کت سے بہت ناخوش ہوئے اور کتاب کوانھوں نے اپنی گود میں اُٹھالیا اور اُن سے کہا کہ اب میں ہرگز اس کتاب کوتمھیں نہیں دونگا؛ لیکن انھوں نے جب بہت منت سماجت کی تونعیم نے کہا کہ اچھا میں اسے اپنے زانو پررکھ کربیٹھتا ہوں، تم میں سے کوئی شخص پڑھے؛ چنانچہ کتاب ان کے ہاتھ میں تھی اور ایک شخص اُسے پڑھ رہا تھا، جب وہ پڑھتے پڑھتے اس آیت:
وَمَنْ يَبْتَغِ غَيْرَ الْإِسْلَامِ دِينًا فَلَنْ يُقْبَلَ مِنْهُ۔

ترجمہ:جواسلام کے علاوہ کوئی دوسرا دین چاہے گا، اس سے وہ قبول نہیں کیا جائے گا۔
پرپہنچا توتقریباً بیالیس علمائے یہود اسی جگہ حلقہ بگوشِ اسلام ہو گئے
(اس سے پہلے والے شخص نے غالباً اسی آیت پرپہنچ کرغصہ میں کتاب پھینک دی تھی، یہ آیت قرآن کی ہے؛ لیکن اسی واقعہ سے یہ معلوم ہوتا ہے کہ کتبِ قدیم میں اس آیت کی پیشین گوئی موجود تھی، نعیم نے دوسرے سے اس لیے پڑھوایا کہ ان کے پڑھنے سے یہود کوشبہ ہوتا) افسوس ہے کہ اس سے زیادہ ان کے حالات معلوم نہیں ہو سکے۔

1. ↑  (اصابہ، ذکرنعیم)
2. ↑  (اصابہ، ذکرنعیم)
3. ↑  (آل عمران:85)
**کانسٹنٹین ورجل جیورجیو** (انگریزی: Constantin Virgil Gheorghiu) رومانیہ سے تعلق رکھنے والے مصنف تھے۔ وہ 15ستمبر1916ء کو ویلیا البارومانیہ میں پیدا ہوئے اور22جون1992ء کو پیرس، فرانس میں وفات پائی۔انھوں نے ابتدائی زندگی مالڈیویا میں گذری۔انھوں نے 1936ء میں اعلیٰ نمبروں کے ساتھ ابتدائی تعلیم مکمل کی، بعد ازاں بخارسٹ یونی ورسٹی اور ہائیڈل برگ یونی ورسٹی سے فلسفے اور الٰہیات میں اعلیٰ تعلیم حاصل کی۔
جنرل ایان انٹونیسکو کے دورِ حکمرانی (43۔1942ء) میں رومانیہ کی وزارت خارجہ میں بین الاقوامی اُمور کے ماہر کی حیثیت سے ذمہ داریاں ادا کیں، لیکن جب 1942ء میں روس کی کمیونسٹ فوجیں رومانیہ پر قابض ہو گئیں تو جیورجیو نے جلاوطنی اختیار کر لی اور جنگ عظیم دوم کے خاتمے پر امریکی افواج نے اسے گرفتار کر لیا، تاہم رہائی کے بعد 1948ء سے فرانس میں سکونت اختیار کر لی۔ 1948ء میں اس کا مشہور ناولOra25شائع ہوا۔ فرانس میں قیام کے دوران تا دم آخر مختلف علمی اور مذہبی سرگرمیوں سے وابستگی اختیار کی۔انھیں سیرت پاک کے مطالعے کا بھی شوق تھا جس کے بعد انھوں نے "محمد پیغمبر اسلام" کے نام سے کتاب بھی تحریر کی۔

حوالہ جات
---------
**جلال الدین تھانیسری** سلسلہ چشتیہ کے بزرگ ہیں

| چشتیہ صابریہ امدادیہ |
| --- |
| * معین الدین چشتی
* قطب الدین بختیار کاکی
* بابا فرید الدین گنج شکر
* علی احمد صابر کلیر
* شمس الدین ترک پانی پتی
* جلال الدین کبیر الاولیاء
* احمد عبدالحق ردولوی
* شیخ عارف
* محمد بن شیخ عارف
* عبدالقدوس
* جلال الدین تھانیسری
* نظام الدین تھانیسری
* شاہ ابوسعید نعمانی
* شاہ محب اللہ الہ آبادی
* محمدی اکبرآبادی
* شاہ محمد مکی جعفری
* شاہ عضد الدین
* شاہ عبدالہادی
* شاہ عبدالباری
* حاجی عبد الرحیم ولایتی
* میاں جی نور محمد جھجھانوی
* امداد اللہ مہاجر مکی
 |
| * د
* ب
* ت
 |

نام ونسب
--------

ان کا نام جلال الدین اور والد کا نام قاضی محمود ہے۔ آپ کا سلسلۂ نسب والد و والدہ دونوں کی طرف سے چند واسطوں کے بعد عمر فاروق سے ملتا ہے۔قاضی محمود بلخی کے والد سید محمد عمر ، ان کے والد سید قاضی منصور شاہ ثانی ، ان کے والد قاضی علیم الدین ، ان کے والد قاضی کبیر الدین تھے ، حضرت پیر جلال الدین تھانیسری ستائیسویں پشت پر حضرت عمر فاروق کی اولاد سے ہیں ۔ ان کے سجادہ نشین جناب پیر جمیل احمد رحمۃ اللہ علیہ رحیم یار خان پاکستان میں مدفون ہیں ، یہ تقسیم ہند کے موقع پر پاکستان ہجرت کرکے تشریف لے آئے تھے ۔ (ترمیم از عبدالرب فاروقی پندرہویں پشت پر جد امجد پیر جلال الدین تھانیسری)

ولادت
-----

جلال الدین تھانیسری بلخ میں 894ھ میں پیدا ہوئے۔

تعلیم و تربیت
-------------

آپ سات سال کی عمر میں اپنے والد کے ہمراہ تھانیسر ہندوستان آئے اس سے پہلے بلخ میں قرآن شریف حفظ کیا، ہندوستان آکر تحصیلِ علومِ ظاہری میں مشغول ہوئے اور صرف ونحو،تفسیر،حدیث، فقہ، منطق وغیرہ میں دستگاہ حاصل کی۔ سترہ سال کی عمر میں تحصیلِ علومِ ظاہری سے فارغ ہوکردرس ووعظ میں مصروف رہتے تھے۔ آپ فتوی بھی دیکر لوگوں کی شرعی رہنمائی کرتے تھے۔

بیعت و خلافت
------------

عبد القدوس گنگوہی کے دستِ حق پر بیعت ہوئے۔ انھوں نے کئی اوراد ووظائف کی آپ کو تعلیم فرمائی بعد میں خرقۂ خلافت سے سرفراز فرمایا۔

اخلاق و عادات
-------------

آپ اپنے وقت کے مشہور عالم، عامل، صاحبِ استقامت، شیخ کامل تھے۔ ابتدائی عمر سے زندگی کے آخری ایام تک اطاعت، عبادت، درس، وعظ گوئی، ذکر سماع اور ذوق و حال میں مشغول رہے۔ اللہ تعالیٰ نے عمر دراز دی تھی۔ آداب و نوافل کی حفاظت اور اوراد و اوقات کی رعایت میں زندگی کے آخری وقت تک ثابت قدم رہے۔ آپ اس طرح یاد الٰہی میں غرق رہتے کہ مرید آپ کے کان میں نماز کے وقت اللہ اکبر اللہ کہتے تو پھر جاکر آپ کو ہوش آتا اور نماز ادا کرتے اگر آپ نعت یا قوالی سُنتے تو وجد کرنے لگتے۔ سلسلۂ چشتیہ صابریہ میں آپ کے رتبہ والا بزرگ کوئی نہیں ہوا۔ آپ نے ساری عمر اپنے مرشد کی خدمت میں گزار دی اور سلسلۂ چشتیہ صابریہ کی اشاعت میں دن رات ایک کر دیے۔ اسی سال کی عمر تک ایک قرآن روزانہ ختم کرنا آپ کا معمول تھا۔

وفات
----

شیخ جلال الدین 14 ذو الحجہ 989ھ/ بمطابق8 جنوری 1582ء میں 95سال کی عمر میں فوت ہوئے۔ آپ کا مزار تھانیسر میں ہے۔

حوالہ جات
---------

1. ↑  تذکرۂ اولیائے پاک و ہند،صفحہ237،ڈاکٹر ظہور الحسن شارب، پروگریسو بکس لاہور

### تصنیف

آپ کی شہرہ آفاق کتاب تحقیق اراضی ہند ہے جو ریختہ کی ویب سائیٹ پر دستیاب ہے
**رونالڈ جارج ڈراپر**(پیدائش: 24 دسمبر 1926ء) جنوبی افریقہ کے ایک سابق کرکٹ کھلاڑی ہیں جنھوں نے 1950ء میں دو ٹیسٹ کھیلے۔ انھوں نے 1945ء سے 1959ء تک اول درجہ کرکٹ کھیلی۔

### کھیل کا کیریئر

ڈریپر اوڈٹشورن، کیپ صوبے میں پیدا ہوئے اور ان کی تعلیم پورٹ الزبتھ کے گرے ہائی اسکول میں ہوئی تھی۔ تیسرے نمبر پر بلے بازی کرتے ہوئے، اپنی 19 ویں سالگرہ پر دسمبر 1945ء میں مشرقی صوبے کے لیے انھوں نے اپنے فرسٹ کلاس ڈیبیو پر ہی سنچری بنا کر میچ میں سب سے زیادہ اسکور بنایا۔ انھوں نے 1946-47ء میں مشرقی صوبے کے لیے وکٹ کیپنگ شروع کی، جو بعد میں انھوں نے باقی کیرئیر میں باقاعدگی سےاپنا لی.

### ٹیسٹ کرکٹ میں آمد

ڈراپر کو جنوبی افریقی الیون کے لیے وکٹ کیپر کے طور پر منتخب کیا گیا تھا جس نے 1949-50ء میں آسٹریلیا کا دورہ کیا چند ہفتوں بعد اس نے مشرقی صوبے کے لیے آسٹریلیا کے خلاف بیٹنگ کرتے ہوئے 86 رنز بنائے۔ جنوبی افریقہ کے آسٹریلیا سے پہلے تین ٹیسٹ ہارنے کے بعد، ڈراپر ان پانچ نئے کھلاڑیوں میں سے ایک تھے جنہیں سلیکٹرز نے چوتھے ٹیسٹ کے لیے منتخب کیا تھا جن میں سے چار، بشمول ڈراپر، ٹیسٹ ڈیبیو کر رہے تھے اور انھوں نے تیسرے نمبر پر بیٹنگ کرتے ہوئے، صرف 15 رنز بنائے، لیکن میچ ڈرا ہو گیا اور اس نے پانچویں ٹیسٹ کے لیے اپنی جگہ برقرار رکھی، لیکن یہاں انھوں نے ایک اننگز میں 7 اور 3 رنز بنائے یہی وجہ تھی کہ انھوں نے مزید ٹیسٹ نہیں کھیلے، لیکن وہ کچھ سالوں تک کیوری کپ میں بلے باز رہے۔ 1952-53ء کے سیزن میں اپنے پہلے دو میچوں میں، گریکولینڈ ویسٹ کے لیے بیٹنگ کا آغاز کرتے ہوئے، اس نے روڈیشیا کے خلاف 145 اور 8 اور بارڈر کے خلاف 129 اور 177 رنز بنائے، پہلی بار کسی نے ہر اننگز میں سنچری بنائی۔ کیری کپ کے ان دو میچوں میں سے ہر ایک میں اس نے پہلے دن لنچ سے پہلے سنچری مکمل کی۔ یہ ان کی آخری اول درجہ سنچریاں تھیں۔ اپنے آخری اول۔درجہ میچ میں، ٹرانسوال بی کے خلاف 1959-60ء میں، اس نے گریکولینڈ ویسٹ کی پہلی اننگز میں مجموعی طور پر 77 میں سے 39 رنز بنائے۔ ان کے چھوٹے بھائی ایرول نے 1951-52ء میں مشرقی صوبے کے لیے اور 1953-54ء میں گریکولینڈ ویسٹ کے لیے 68-1967ء تک کھیلا۔

### عمررسیدہ کرکٹ کھلاڑی

3 ستمبر 2021ء کو جنوبی افریقہ کے جان سیسل واٹکنز کی 98 سال 145 دن کی عمر میں وفات کے بعد ڈونلڈ ڈراپر سب سے عمر رسیدہ ٹیسٹ کرکٹ کھلاڑی بن گئے۔

* طویل العمرکرکٹ کھلاڑیوں کی عالمی فہرست

حوالہ جات
---------
بلے بازی کی بنیادی تفصیلات
اینڈریو سٹراس 2005ء کے نیٹ ویسٹ مقابلوں میں بلے بازی کرتے ہوئے
**بلے بازی** کرکٹ کی ایک اصطلاح ہے جس میں بلے باز بلے کے ہموار حصے سے گیند کو ضرب مارنے کی کوشش کرتا ہے، گیند اگر بلے کے کنارے کو چھوتے ہوئے جائے تو اسے ایج یا کنارے والی گیند کہتے ہیں۔ بلے باز کا ہر گیند کو مارنا یا مار کر بھاگنا ضروری نہیں ہوتا۔ گیند کو میدان سے باہر بھیجنے کی صورت میں بلے باز کو خود بخود چار یا چھ دوڑیں ملتی ہیں۔ چار دوڑیں اس صورت ملتی ہیں جب گیند دائرے کی حد (باؤنڈری) کے باہر اچھلنے کے بعد پہنچتی ہے اور چھ دوڑیں، جب گیند دائرے کی حد (باؤنڈری) کے باہر اچھلے بغیر پہنچتی ہے۔ بلے باز ٹیم کی حکمت عملی کے مطابق جارحانہ یا دفاعی بلے بازی کرتا ہے۔

مزید دیکھیے
-----------

* گیند بازی
* کرکٹ

|  |  |
| --- | --- |
|  | ویکی ذخائر پر **بلے بازی** سے متعلق سمعی و بصری مواد ملاحظہ کریں۔ |

| * د
* ب
* ت
کرکٹ شماریات |
| --- |
| بلے بازی | 
* اننگز
* دوڑ (کرکٹ)
* بلے بازی اوسط
* سنچری (کرکٹ)
* نروس نائنٹیز
* اسٹرائیک ریٹ
* ناٹ آؤٹ
* باؤنڈری
* نیٹ رن ریٹ
* مطلوبہ رن ریٹ
* رنز فی وکٹ کا تناسب
* ہٹ وکٹ

 |
| گیند بازی | 
* اوور
* وکٹ
* نو بال
* وائیڈ
* لیگ بائی
* بائی
* ایک اننگ میں پانچ وکٹیں
* ایک میچ میں دس وکٹیں
* باؤلنگ اوسط
* اکانومی ریٹ
* ہیٹ ٹرک
* اوور ریٹ
* سپر اوور

 |
| فیلڈنگ  | 
* کیچ
* رن آؤٹ

 |
| وکٹ کیپر | 
* اسٹمپڈ

 |
**بنو قُرَیظہ** مدینہ کا ایک مشہور اور نہایت قدیم یہودی قبیلہ تھا، جواپنے وطن شام کو چھوڑ کریہاں آیا اور وادیٔ مہرزور کے قریب جو مدینہ کے مشرق میں واقع ہے، آباد ہو گیا  جس نے مدینہ منورہ کے قریب قلعے بنائے تھے۔ یہ وادی بعد میں انہی کے نام سے مشہور ہو گئی اور رفتہ رفتہ ان کی ملک میں آگئی۔

رسول پاک ﷺ نے مدینے کے جن قبائل سے معاہدہ صلح کیا تھا، ان میں بنوقریظہ کا قبیلہ بھی تھا۔ معاہدہ کی رُو سے مسلمان اور یہود ایک دوسرے کے خلاف کسی جنگ میں شریک نہیں ہو سکتے تھے؛ لیکن سنہ5ھ میں انھوں نے معاہدہ شکنی کی۔ جس پر قبیلہ بنو نضیر کو جلاوطن کر دیا گیا۔ اس وقت بنو قریظہ نے تجدید معاہدہ کی۔ مگر جنگ خندق کے موقع پر انھوں نے نہ صرف معاہدہ توڑ دیا بلکہ جس قلعے میں مسلمان عورتیں اور بچے محفوظ تھے اس پر حملہ بھی کر دیا۔ لیکن اپنے ایک آدمی کے مارے جانے پر ہی واپس چلے گئے۔

جنگ خندق کے بعد مسلمانوں نے ان کا محاصرہ کیا جو مہینہ بھر جاری رہا۔ آخر انھوں نے درخواست کی کہ حضرت سعد بن معاذ جو فیصلہ دیں وہ ہمیں منظور ہوگا۔ ان کا خیال تھا کہ سعد قبیلہ بنو اوس کے سردار ہیں اور اس قبیلے سے ہمارے دوستانہ مراسم ہیں۔ اس لیے وہ ہمارے حق میں فیصلہ دیں گے۔ مگر حضرت سعد نےتورات کے حکم کے مطابق فیصلہ کیا کہ لڑنے والوں کو قتل کر دیاجائے۔ عورتیں اور بچے قید کر لیے جائیں اور سامان کو مالِ غنیمت قرار دیا جائے۔ اسی فیصلے پر عمل ہوا اوراس قبیلے کا قلع قمع کر دیا گیا۔  

ثعلبہ زید بن دثنہ سعیہ عطیہ ریحانہ وغیرہ اہلِ کتاب صحابہ اسی قبیلہ سے تعلق رکھتے تھے۔

حوالہ جات
---------

1. ↑  معجم البلدان:8/212
2. ↑  معجم البلدان:8/212

مزید دیکھیے
-----------

* غزوہ بنی قریظہ
ایک فیکٹری میں صنعتی انجینئر
**صنعتی انجینئرنگ** انجینئرنگ کا ایک پیشہ ہے جس کا تعلق لوگوں، پیسے، علم، معلومات اور آلات کے مربوط نظاموں کی ترقی، بہتری اور نفاذ کے ذریعے پیچیدہ عمل، نظام یا تنظیم کی اصلاح سے ہے۔ صنعتی انجینئرنگ مینوفیکچرنگ آپریشنز میں مرکزی حیثیت رکھتی ہے۔

صنعتی انجینئرز ریاضی، طبعی اور سماجی علوم میں انجینئرنگ تجزیہ اور ڈیزائن کے اصولوں اور طریقوں کے ساتھ، نظاموں اور عملوں سے حاصل کردہ نتائج کی وضاحت، پیشین گوئی اور اندازہ کرنے کے لیے خصوصی علم اور مہارتوں کا استعمال کرتے ہیں۔  مینوفیکچرنگ انڈسٹری میں کئی صنعتی انجینئرنگ اصولوں پر عمل کیا جاتا ہے تاکہ نظام، عمل اور آپریشنز کے موثر بہاؤ کو یقینی بنایا جا سکے۔ ان میں شامل ہیں:

* لین lean مینوفیکچرنگ
* چھ سگما
* اطلاعاتی نظام
* عمل کی صلاحیت
* تعریف، پیمائش، تجزیہ، بہتری اور کنٹرول (DMAIC)۔

یہ اصول محنت، مواد اور مشینوں کی مفید ہم آہنگی کے لیے نئے نظام، عمل یا حالات کی تخلیق کی اجازت دیتے ہیں اور طبعی یا سماجی نظام کے معیار اور پیداواری صلاحیت کو بھی بہتر بناتے ہیں۔  یہ ذیلی اختصاص پر بھی منحصر ہے، صنعتی انجینئرنگ،آپریشنز ریسرچ، سسٹمز انجینئرنگ، مینوفیکچرنگ انجینئرنگ، پروڈکشن انجینئرنگ، سپلائی چین انجینئرنگ، مینجمنٹ سائنس، انجینئرنگ مینجمنٹ، فنانشل انجینئرنگ، ایرگونومکس یا انسانی عوامل انجینئرنگ، حفاظتی انجینئرنگ، لاگ ان انجینئرنگ، معیاری انجینئرنگ یا دیگر متعلقہ فیلڈ کی صلاحیتوں کے ساتھ بھی اوورلیپ ہو سکتی ہے۔

حوالہ جات
---------

1. ↑  Salvendy, Gabriel. Handbook of Industrial Engineering. John Wiley & Sons, Inc; 3rd edition p. 5
2. ↑  "What IEs Do"۔ www.iienet2.org۔ اخذ شدہ بتاریخ September 24, 2015
قدیم جٹ قبیلہ ہے جو پنجاب، پاکستان کے مختلف علاقوں میں آباد ہے۔ جن میں ملتان، سیالکوٹ، منڈی بہاوالدین ، گوجرانوالا ، ٹوبہ ٹیک سنگھ ، احمد پور سیال ، خانیوال اور میلسی کے علاقے قابل ذکر ہیں۔
راں جٹ قبیلہ کتاب میں راں برادری کی معلومات شائع کی گئی جس کے لکھاری یاسر عرفات راں ییں۔ کتاب کے معاونین میں گلزار احمد راں ، غلام عباس راں ، محمد آصف راں اور گلزار احمد راں شامل ہیں۔

علاقے
-----

* قادر پور راں شرقی
* پنڈی راواں (تحصیل ملکوال ضلع منڈی بہاؤ الدین)

ضلع سیالکوٹ میں راں موضعات

* جسوراں
* کالا راں
* موضع راں
* سلو پکی راواں
* رام راواں

ضلع گوجرانوالہ میں

* چکیاں راواں
* ٹھٹہ راواں

ضلع منڈی بہاؤ الدین

* پنڈی راواں

ضلع ملتان میں

* راں لب دریا
* اتار راواں
* اٹھاڑ راواں
* قادر پور راواں
* قطعہ راواں
* ٹبہ راں والا

ضلع راجن پور میں

* فیض پور راواں
* بستی علی بخش عاں
* بستی اقبال والی راں
* بستی راں ٹالی والا
* بستی راں چدھڑ
* بستی راں دیکھ باغ
* بستی راں کچی پکی
* بستی راں جھوک مہر
* بستی علی محمد راں
* بستی راں نور والا
* بستی محمدی راں
* بستی ظفر راں
* محلہ راں (جام پور)

شخصیات
------

* مظہر عباس راں (رکن پنجاب اسمبلی، ملتان)
* احمد نواز راں (صحافی/ جام پور)
* ظفر حُسین راں ( محکمہ تعلیم جام پور)
* اقبال حُسین راں (پی ٹی وی لاہور)
* سعد ظفر راں (انجینر متحدہ عرب امارات)
* جواد حُسین راں (انسپکٹر ہائی وے پولیس )

٭غضنفر حُسین راں ( سنیر کیمرا مین پی ٹی وی لاہور )

* راں اتحاد آل پاکستان کے صدر چوہدری اختر رسول راں آف گوجرانوالہ
* ملک ارشد راں (سیاست دان)
* ظفر راں (سیاسی رہنما)
* ماسٹر محمد فاروق راں مرحوم (سماجی و سیاسی شخصیت تحصیل بھیرہ شریف )

راں اتحاد پاکستان
-----------------

راں اتحاد آل پاکستان کے صدر چوہدری اختر رسول راں کی رہائش گاہ گوجرانوالہ میں منعقدہ کارنر میٹنگ بمورخہ 10 جنوری 2022ء کو میلسی سے تعلق رکھنے والے جنوبی پنجاب کے صدر حافظ ممتاز احمد راں کی قیادت میں سینئر قائدین ملک لیاقت علی راں ،ملک احمد شفیع راں، ملک ہادی حسن راں، ملک عبدالروف راں، ملک خالد راں، چوہدری محمد بوٹا راں، چوہدری محمد اقبال صفدر راں، چوہدری طلعت اشرف راں نے شرکت کی اجلاس میں نئے سال کا لائحہ عمل بنا تے ہو ئے تنظیم سازی کے حوالے سے عہدے داران کو مختلف ٹاسک دینے پر غور کیا گیا اور تمام اقدامات مکمل کر کے فروری میں ملتان میں مرکزی کنونشن کے انعقاد پر اتفاق کیا گیا اس موقع پر چوہدری اختر رسول راں نے کہا کہ قائدین کی توقعات پر پورا اتریں گے اور راں اتحاد کو جنوبی پنجاب میں منظم کیا جائے گا ۔
**منسکی مومنٹ** (Minsky Moment) سے مراد مالیات کی دنیا میں وہ موقع ہوتا ہے جب اثاثوں کی قیمتیں اچانک تیزی سے گرتی ہیں۔ یہ اصطلاح پروفیسر Hyman Minsky کے نام سے منسوب ہے جس نے 1986ء میں Stabilizing an Unstable Economy کے نام سے اپنا مقالہ لکھا تھا۔  

منسکی سائیکل کے مختلف مرحلے.
منسکی کا موقف تھا کہ بڑے بینک، تاجر اور قرض دینے والے ادارے مل کر وقفے وقفے سے مارکیٹ میں مصنوعی ہیجان پیدا کرتے ہیں جس کی وجہ سے شیئر پلاٹ وغیرہ کی قیمتیں بہت بڑھ جاتی ہیں۔ لوگ منافع کے لالچ میں بڑے بڑے قرضے لے کر سرمائیہ کاری کرتے ہیں لیکن جب اچانک قیمتیں گرتی ہیں تو بری طرح نقصان اٹھاتے ہیں۔  

منسکی کے خیال میں کیپیٹل ازم اور زبردست کاروباری اتار چڑھاو لازم و ملزوم ہیں۔  

Minsky’s insight that financial capitalism is inherently and endogenously given to bubbles and busts is not just right, but spectacularly right.

1992ء میں منسکی نے اپنی تصنیف The Financial Instability Hypothesis میں واضح کیا کہ کس طرح قرض اپنی پہلی شکل (Hedge) سے دوسری شکل (سٹہ) اختیار کرتا ہے جو پھر تیسری شکل Ponzi Finance میں تبدیل ہو کر مارکیٹ کے بیٹھ جانے کا سبب بنتا ہے۔

"Three distinct income-debt relations for economic units, which are labeled as hedge, speculative, and Ponzi finance, can be identified.

دنیا بھر میں ہونے والی زر مبادلہ کی ترسیلات کا صرف 2 فیصد حقیقی معیشت پر مشتمل ہوتا ہے جبکہ 98 فیصد سٹے پر مشتمل ہوتا ہے۔. جون جولائی 1998ء میں انڈونیشیا میں ہونے والے مالیاتی بحران کی وجہ سے انڈونیشیا کو اپنی آمدنی کا 13.5 فیصد نقصان برداشت کرنا پڑا اور اس کی آبادی کا 40 فیصد یعنی 8 کروڑ افراد غربت کا شکار ہو گئے۔

اقتباس
------

* استحکام سے عدم استحکام جنم لیتا ہے۔

"stability breeds instability."
* "Hedge financing units are those which can fulfill all of their contractual payment obligations by their cash flows… Speculative finance units are units that can meet their payment commitments on "income account" on their liabilities, even as they cannot repay the principle out of income cash flows… For Ponzi units, the cash flows from operations are not sufficient to fulfill either the repayment of principle or the interest due on outstanding debts by their cash flows from operations."
* "Dark money is the #1 secret life force of today’s rigged financial markets. It drives whole markets up and down. It’s the reason for today’s financial bubbles....Needless to say, that’s not free market economics....Dark money rules the world"
* ‘recessions kill inflation.’

مزید دیکھیے
-----------

* فریکشنل ریزرو بینکنگ
* ادائیگی کا وعدہ
* قبرص کے بینکوں کا بحران
* انفلیشن اور ڈیفلیشن
* کنوت وکسیل
* شرح سود
* کاغذی کرنسی
* حکومتی قرضے
* اقتصادی غارت گر
* انسائڈ جوب
* جوزف اسٹگلیز
* منڈل فلیمنگ کا نمونہ
* ٹریفن کا مخمصہ
* بدحالی اشاریہ

بیرونی ربط
----------

The Shadow Banking System

حوالہ جات
---------

1. ↑  The Next "Minsky Moment" Is Inevitable
2. ↑  The Future of Money – A global currency?
3. ↑  Public Infrastructure — Welcome to the World of Waste, Fraud, and Abuse
4. ↑  The Path To Socialism Is Paved In Bailouts
5. ↑  Why We May Be Headed For Another ‘Minsky Moment’
6. ↑  Nomi Prins: The Fed Will Not Give Up "Dark Money"
7. ↑  The Fed Continues To Make Policy Mistakes
**سلطان مبارک شاہ شرقی** (وفات: 1401ء) جونپور سلطنت کا دوسرا حکمران تھا جس نے 1399ء سے 1401ء تک حکمرانی کی۔ سلطان مبارک شاہ سلطان الشرق اتابک اعظم ملک سرور کا منہ بولا فرزند تھا۔

سوانح
-----

### ابتدائی حالات

سلطان مبارک شاہ شرقی کے ابتدائی حالات بھی ملک سرور کی طرح تاریخ کے صفحات سے غائب ہیں۔ سلطان مبارک شاہ کے والد کا نام سید رجب علی تھا جو سید خضر خاں ‘ والیٔ ملتان کی بہن کا خاوند تھا۔وہ ملک قرنفل کے نام سے بھی مشہور تھا اور یہی وہ سید رجب علی ہے جس نے ملک سرور کو سلطان فیروز شاہ تغلق کی خدمت میں پیش کیا تھا۔ سلطان مبارک شاہ تخت نشین ہونے سے قبل سلطان الشرق ملک سرور کے عہدِ حکومت میں مرکزی حکومت کا سربراہ رہ چکا تھا اور ملک الشرق کے خطاب سے سرفراز تھا۔ وہ قوی ہیکل جوان اور قابل جرنیل تھا اور سلطان الشرق کے عہد میں شمالی و جنوبی بہار کے راجاؤں کو کئی بار شکست دے کر اپنی قابلیت کے جوہر دکھا چکا تھا۔ 

### عہد حکومت

سلطان مبارک شاہ شرقی سلطان الشرق اتابک اعظم ملک سرور کا منہ بولا بیٹا تھا جو اُس کی وفات نومبر 1399ء کے بعد بحیثیتِ سلطان جونپور سلطنت تخت نشین ہوا۔ اُس کی تخت نشینی کے موقع پر جونپور شہر میں جشن چراغاں منایا گیا۔ شعرا نے قصائد و قطعات پیش کیے اور تمام اراکین دولت کو اِنعام و اکرام سے نوازا گیا۔ جب سلطان مبارک شاہ تخت نشین ہوا تو اُس وقت سلطان محمود شاہ تغلق مالوہ میں پناہ گزین تھا اور اُس کی غیر حاضری میں چونکہ امیر تیمور دہلی سے واپس جاچکا تھا اور سلطان نصرت شاہ کی جگہ ملو اقبال دہلی کے تخت پر قابض ہو گیا تھا۔ ملو اقبال نے جب مبارک شاہ شرقی کی تخت نشینی کی خبر سنی تو ملکی ہوس میں کثیر التعداد فوج لے کر جنوری/ فروری 1400 ء میں جونپور کی طرف نکلا اور قنوج کا علاقہ تباہ و برباد کرتا ہوا دیائے گنگا کے کنارے کنارے آگے بڑھتا چلا گیا۔ سلطان مبارک شاہ کو جب اُس کی آمد کی خبر ملی تو وہ بھی فوج لے کر آگے بڑھا اور گنگا کے دوسرے کنارے اُس کے بالمقابل جا پہنچا۔ لیکن جب ملو اقبال نے اُس کی افواج کا رعب و دبدبہ دیکھا تو وہیں رک گیا۔ اِس کے بعد تقریباً دو مہینوں تک دونوں کی فوجیں آمنے سامنے رہیں مگر کسی کو بھی دریاء عبور کرنے کی جرات نہ ہوئی۔ بالآخر دونوں میں صلح ہو گئی اور اپنے اپنے علاقوں کو واپس لوٹ گئے لیکن جب سلطان مبارک شاہ ابھی جونپور پہنچنے ہی پایا تھا کہ اُسے دوبارہ ملو اقبال اور سلطان محمود شاہ تغلق کے جونپور پر حملہ آور ہونے کی اِطلاع ملی۔ چنانچہ وہ بھی فوجیں لے کر مقابلہ کے لیے پلٹا مگر ابھی راستہ میں ہی تھا کہ اچانک سلطان مبارک شاہ شرقی اِنتقال کرگیا۔

وفات
----

ملا عبدالقادر بدایونی نے سلطان مبارک شاہ شرقی کا سنہ وفات 804ھ مطابق 1401ء لکھا ہے اور غالباً وہ 1401ء کے آخر میں فوت ہوا۔

حوالہ جات
---------

1. ↑  میاں محمد سعید: تذکرۂ مشائخ شیراز ہند جونپور، ص 86-87۔ مطبوعہ لاہور، ستمبر 1976ء
2. ↑  میاں محمد سعید: تذکرۂ مشائخ شیراز ہند جونپور، ص 87۔
3. ↑  میاں محمد سعید: تذکرۂ مشائخ شیراز ہند جونپور، ص 87۔

|  |
| --- |
| سلطان مبارک شاہ شرقی **جونپور سلطنت** **وفات:** 1401ء |
| مذہبی القاب |
| ماقبل ملک سرور
 |  **سلطان جونپور سلطنت** نومبر 1399ء—1401ء | مابعد سلطان ابراہیم شاہ شرقی |
**ڈیزل سائیکل** متبادل اندرونی احتراق کے انجن کے احتراق کا عمل ہے۔ اس میں، احتراق کے خانے میں ہوا کے کمپریشن کے دوران پیدا ہونے والی حرارت سے ایندھن کو بھڑکایا جاتا ہے، جس میں ایندھن ڈالا جاتا ہے۔ یہ اسپارک پلگ کے ساتھ ایندھن اور ہوا کے مرکب کو آگ لگانے کے برعکس ہے جیسا کہ اوٹو سائیکل (فور اسٹروک/پیٹرول انجن) میں ہوتا ہے۔ ڈیزل انجن ہوائی جہاز، آٹوموبائل، پاور جنریشن، ڈیزل–الیکٹرک انجنوں اور جہازوں اور آبدوزوں دونوں میں استعمال ہوتے ہیں۔

ڈیزل سائیکل میں احتراق کے مرحلے کے ابتدائی حصے ( {\displaystyle V\_{2}} سے{\displaystyle V\_{3}} تک، نیچے کے خاکہ میں) کے دوران دباؤ یکساں (مستقل) رہتا ہے۔ (مفروضہ) یہ ایک مثالی ریاضیاتی ماڈل ہے۔ جبکہ حقیقی طبیعی ڈیزل چکر میں اس مدت کے دوران دباؤ میں اضافہ ہوتا ہے، لیکن یہ اوٹو سائیکل کے مقابلے میں کم ہوتا ہے۔ اس کے برعکس، پٹرول انجن کا مثالی اوٹو سائیکل میں اس مرحلے کے دوران ایک مستقل حجم کے عمل کا تخمینہ لگایا جاتا ہے۔

مثالی ڈیزل چکر
--------------

مثالی ڈیزل چکر کے لیے p-V ڈائیگرام، گھڑی وار سمت میں 1 سے 4 چکر۔

```
تصویر مثالی ڈیزل چکر کے لیے p-V ڈایاگرام دکھاتی ہے۔ جہاں p پریشر اور V حجم یا v مخصوص حجم ہے اگر عمل کو اکائی کے پیمانے پر رکھا گیا ہو۔ مثالی ڈیزل چکر کے لیے ایک مثالی گیس فرض کی جاتی ہے اور دہن کی کیمیا، ایگزاسٹ اور ری چارج کے طریقہ کار کو نظر انداز کیا جاتا ہے اور صرف چار الگ الگ عمل کی پیروی کرتا ہے: 
```

```
• 1 ==> 2 : سیال کا یکساں توانائی پر کمپریشن (نیلا رنگ) 
```

```
• 2 ==> 3: مستقل دباؤ پر حرارت دینا (سرخ رنگ)
```

```
• 3 ==> 4: یکساں توانائی پر توسیع (پیلا رنگ) 
```

```
• 4 ==> 1 : مستقل حجم پر ٹھنڈا کرنا (سبز رنگ)
```

زمرہ:حرحرکیات

حوالہ جات
---------

1. ↑  Eastop & McConkey 1993, *Applied Thermodynamics for Engineering Technologists*, Pearson Education Limited, Fifth Edition, p.137
ایک **تجارتی ضلع** یا **تجارتی زون** کسی شہر یا قصبے کا وہ حصہ ہے جس میں رہائشی پڑوس ، صنعتی زون یا دیگر اقسام کے برخلاف زمین کا بنیادی استعمال تجارتی سرگرمیاں ( دکانیں ، دفاتر ، تھیٹر ، ریستوراں اور اسی طرح کی) ہوتی ہیں۔ کچھ شہروں میں ، حکام تجارتی اضلاع کی حدود کی وضاحت کے لیے منصوبہ بندی یا زوننگ کے قوانین کا استعمال کرتے ہیں۔

اصطلاحات
--------

### انگریزی

برطانیہ میں ، تجارتی اضلاع جو بنیادی طور پر خریداری کے لیے ہوتے ہیں ، انھیں ہائی سٹریٹ کہا جاتا ہے ۔ شمالی امریکا میں ، چھوٹے قصبوں اور شہروں میں اکثر صرف ایک اہم تجارتی ضلع ہوتا ہے ، جو مرکزی سڑک پر واقع ہوتا ہے۔ بڑے شہروں اور قصبوں میں متعدد تجارتی اضلاع ہو سکتے ہیں ، اکثر زیادہ خصوصی کاموں کے ساتھ۔ اگر کسی شہر میں دفاتر اور پیشہ ور عمارتوں کا ایک بہت بڑا وسطی علاقہ ہے تو ، اس کو سنٹرل بزنس ڈسٹرکٹ یا سی بی ڈی (خاص طور پر استعمال کیا جاتا ہے ، لیکن خصوصی طور پر ، آسٹریلیائی اور نیوزی لینڈ انگریزی میں ) کہا جاتا ہے یا شہر ( شمالی امریکی انگریزی کے استثنا کے ساتھ) لیورپول ، انگلینڈ ، جو 'شہر کا مرکز ہے اس اصطلاح کو منفرد انداز میں استعمال کرتے ہیں۔ "سی بی ڈی" اور "شہر" عام طور پر کسی شہر کے وسط میں واقع علاقوں کا حوالہ دیتے ہیں اور ان کے شہر کے اندر اہمیت کی حامل ہوتی ہے ، جو انھیں دوسرے تجارتی اضلاع سے ممتاز کرتی ہے۔ کسی شہر کا مالی ضلع یا تو بڑے سی بی ٹی یا شہر یا علاحدہ زون کا مخصوص علاقہ ہوتا ہے اور عام طور پر اسٹاک ایکسچینج یا متعدد بینک رکھتا ہے ۔ اسی طرح ، کبھی کبھی شہر کا مرکز سی بی ڈی یا شہر کے مترادف کے طور پر استعمال ہوتا ہے ، لیکن اکثر اس شہر کا جغرافیائی مرکز تجارتی ضلع نہیں ہوتا ہے۔ پرانے شہروں میں اکثر کسی شہر کے مرکز میں بہت سے تاریخی ، ادارہ جاتی یا ثقافتی علاقے ہوتے ہیں۔

### دوسری زبانیں

زیادہ تر زبانوں میں تجارتی ضلع کے لیے براہ راست قرابتدار نہیں ہوتا، لیکن اسی طرح فرانسیسی میں *کوارٹیئر ڈی فیئرز* ( "کاروباری سہ ماہی") یا جاپانی میں شوتنگائی (لفظی، "کامرس دکان گلی") کی اصطلاح استعمال ہوتی ہے۔

مزید دیکھیے
-----------

### متعلقہ اصطلاحات

* تجارتی علاقہ
* سینٹرل بزنس ڈسٹرکٹ ، شہر ، شہر کا مرکز
* اونچی گلی ، مین اسٹریٹ
* شونتنگائی

### بطور نام "تجارتی ضلع" کا مخصوص استعمال

* بونی فڈل کمرشل ڈسٹرکٹ ، پورٹسسماؤت ، اوہائیو ، امریکا
* براڈوے تھیٹر اور کمرشل ڈسٹرکٹ ، لاس اینجلس ، کیلیفورنیا ، امریکا
* کلیمیٹیس اسٹریٹ ہسٹورک کمرشل ڈسٹرکٹ ، ویسٹ پام بیچ ، فلوریڈا ، امریکا
* لیورپول کمرشل ضلع ، لیورپول ، یوکے
* اوکالا ہسٹورک کمرشل ڈسٹرکٹ ، اوکالا ، فلوریڈا ، امریکا
* ٹائٹس وِل کمرشل ڈسٹرکٹ ، ٹائٹس وِل ، فلوریڈا ، امریکا

### دیگر

* شہر کے لحاظ سے معروف شاپنگ اسٹریٹس اور اضلاع کی فہرست
* جوئل واچز ، لاس اینجلس سٹی کونسل کے ارکان ، جس نے ایسا قانون لکھا جس میں تجارتی ڈویلپرز کو آرٹ کے لیے فنڈز مختص کرنے کی ضرورت تھی
**وادی خنژراف** گلگت بلتستان کی ایک وادی ہے۔
وادی خنژراف انتہائی شمال میں15500 فٹ کی بلندی پر واقع ایک وسیع سطح مرتفع ہے، جہاں پر چین کی سرحد آ کر پاکستان سے ملتی ہے۔ خنژراف مقامی زبان میں "خن"، یعنی خون اور "ژراف، "یعنی گلیشیائی ندی، سے مل کر بننے والا ایک مرکب لفظ ہے جس کا مطلب ہے "خون کی ندی". کہا جاتا ہے کہ اس وادی کے بارے میں کسی قدیم کاہن نے کہا تھا کہ یہاں ایک بہت بڑی جنگ لڑی جائے گی اور اس جنگ میں اتنا خون بہے گا گھڑ سوار کے رکاب اس میں ڈوب جائیں گے۔ مقامی روایات کے مطابق اس نسبت سے اس علاقے کا نام خنژراف، یعنی "خون کی وادی" پڑی۔

مقامی زبان سے ناواقفیت کی وجہ سے غیر مقامی افراد نے اس علاقے کا نام خنژراف کی بجائے "خنجراب" رکھ دیا جس کا مقامی زبان میں کوئی مطلب نہیں بنتا ہے۔ تاہم سرکاری طور پر اس علاقے کے نام کو غلط لکھا گیا اور اسی غلط نام کی عالمی سطح پرتشہیر کی گئی، جس کی وجہ سے اب یہ علاقہ خنجراب کے نام سے معروف ہے۔

یہ علاقہ قدرتی وسائل سے مالا مال ہونے کے ساتھ ساتھ انتہائی نایاب جانوروں، مثلا برفانی چیتا، برفانی ریچھ، سنہری شاہین ( گولڈن ایگل) کا مسکن بھی ہے۔ خوبصورت میدانوں اور گھاٹیوں پر مشتمل یہ علاقہ سیاحوں اور محققین کے لیے انتہائی کشش رکھتاہے۔

حوالہ جات
---------

1. ↑

| * د
* ب
* ت
 پاکستان کی وادیاں |
| --- |
| گلگت بلتستان | 
* وادی شگر
* گلگت
* ضلع ہنزہ۔نگر
* ضلع دیامر
* سکردو
* وادی کھرمنگ
* گاہکوچ
* وادی نامتر
* وادی بگروٹ
* وادی چھیپورسم
* وادی چھوربٹ
* وادی گوریکوٹ
* حاجیگم
* وادی ہسپر
* وادی ہوپر
* کھرکوہ
* وادی کنار
* وادی شمشال
* وادی گوجال
* وادی نلتر
* وادی نگر
* وادی گنجی

 |  |
| آزاد کشمیر | 
* وادی جہلم
* وادی لیپہ
* وادی سماہنی
* وادی بندالا
* وادی خاصچناتر
* وادی نیلم
* وادی پتھکیہ

 |
| خیبر پختونخوا | 
* وادی کاغان
* وادی سوات
* وادی چترال
* وادی پنجکورہ
* وادی ناران
* وادی الائی
* وادی بٹگرام
* وادی بمبورت
* وادی کیلاش
* وادی رمبور
* وادی کھوٹ
* وادی کونش
* وادی مارندہ
* وادی میرانزئی
* وادی شیخدارا
* وادی شینکاری
* وادی سیرن
* وادی ٹکری
* وادی تیرت
* وادی بروغل
* وادی پلاس

 |
| قبائلی علاقہ جات | 
* وادی کرم
* وادی تیراہ
* وادی خانکی
* وادی ٹوچی

 |
| پنجاب | 
* وادی جہلم
* وادی پھگلا
* وادی سون سکیسر

 |
| بلوچستان | 
* وادی اوڑک

 |
کمال اتاترک اور جدید لاطینی ترکی حروف
**عثمانی ترکی زبان** یا *لسان عثمانی*، وہ ترکی زبان ہے جو سلطنت عثمانیہ میں انتظامی و ادبی سطح پر بولی و پڑھی لکھی جاتی تھی۔ عثمانی ترکی زبان میں عربی اور فارسی کے ہزاروں الفاظ شامل تھے۔ یہ زبان عربی رسم الخط میں ہی اِرقام کی جاتی تھی۔

سماجی و عملی طور پر اس کے کم از کم تین لہجے تھے جن میں

*فاسخ ترکی*: شاعری اور انتظامی معاملات کی زبان

*اورتا ترکی*: طبقہ امرا اور تجارت کی زبان

*کابا ترکی*: نچلے طبقوں کی زبان

علاوہ ازیں تاریخی طور پر عثمانی ترکی زبان پر تین اہم ادوار گذرے جن میں مندرجہ ذیل شامل ہیں:

*اس کی عثمانلی ترکی* (قدیم عثمانی ترکی): عثمانی ترکی زبان کا یہ دور 16 ویں صدی تک رہا۔ یہ سلجوق اور اناطولیہ کے ترک قبائل کی زبان سے بہت زیادہ میل کھاتی تھی۔

*اورتا عثمانلی ترکی* (وسطی عثمانی ترکی): 16 ویں صدی سے دور تنظیمات تک کی شاعرانہ اور انتظامی زبان رہی۔

*ینی عثمانلی ترکی* (جدید عثمانی ترکی): صحافت اور مغربی ادب کے زیر اثر 1850ء کی دہائی سے 20 ویں صدی تک تخلیق پانے والی زبان۔

جنگ عظیم اول میں شکست کے بعد 1928ء میں سلطنت عثمانیہ کا خاتمہ ہو گیا اور جدید جمہوریہ ترکیہ ریاست ظہور پزیر ہوئی۔ جس میں مصطفٰی کمال اتاترک نے بڑے پیمانے پر ترکی زبان میں اصلاحات کا بیڑا اٹھایا اور عربی اور فارسی کے الفاظ کو زبان سے خارج کر کے ترکی زبان کے مختلف لہجوں کے الفاظ شامل کیے۔ علاوہ ازیں عربی رسم الخط کا بھی خاتمہ کر دیا گیا اور اس کی جگہ نیا لاطینی رسم الخط رائج کیا گیا۔

عثمانی ترکی زبان عثمانی ترکی رسم الخط (الفبا) میں تحریر کی جاتی تھی جو عربی و فارسی سے متاثر ہو کر تخلیق کیا گیا۔

ہاگوپ مارتایان نے عثمانی ترکی زبان سے تقریباً تمام اسلامی الفاظ ہٹوایا اور نئی ترکی زبان بنایا جو زمانۂ حال میں ترکی کی سرکاری زبان ہے۔


| اکیلا | حتمی | وسطی | ابتدائی | نام | ALA-LC نقل حرفی | جدید ترکی زبان |
| --- | --- | --- | --- | --- | --- | --- |
| ﺍ | ﺎ | — | الف | a, â | a, e |
| ﺀ | — | حمزہ | ˀ | ', a, e, i, u, ü |
| ﺏ | ﺐ | ﺒ | ﺑ | بے | b, p | b |
| ﭖ | ﭗ | ﭙ | ﭘ | پے | p | p |
| ﺕ | ﺖ | ﺘ | ﺗ | تے | t | t |
| ﺙ | ﺚ | ﺜ | ﺛ | ثے | s | s |
| ﺝ | ﺞ | ﺠ | ﺟ | جیم | c, ç | c |
| ﭺ | ﭻ | ﭽ | ﭼ | چیم | ç | ç |
| ﺡ | ﺢ | ﺤ | ﺣ | حا | ḥ | h |
| ﺥ | ﺦ | ﺨ | ﺧ | خے | ẖ | h |
| ﺩ | ﺪ | — | دال | d | d |
| ﺫ | ﺬ | — | ذال | z | z |
| ﺭ | ﺮ | — | رے | r | r |
| ﺯ | ﺰ | — | زے | z | z |
| ﮊ | ﮋ | — | ژے | j | j |
| ﺱ | ﺲ | ﺴ | ﺳ | سین | s | s |
| ﺵ | ﺶ | ﺸ | ﺷ | شین | ş | ş |
| ﺹ | ﺺ | ﺼ | ﺻ | صاد | ṣ | s |
| ﺽ | ﺾ | ﻀ | ﺿ | ضاد | ż, ḍ | d, z |
| ﻁ | ﻂ | ﻄ | ﻃ | طے | ṭ | t |
| ﻅ | ﻆ | ﻈ | ﻇ | ظے | ẓ | z |
| ﻉ | ﻊ | ﻌ | ﻋ | عین | ʿ | ', h |
| ﻍ | ﻎ | ﻐ | ﻏ | غین | ġ | g, ğ |
| ﻑ | ﻒ | ﻔ | ﻓ | فے | f | f |
| ﻕ | ﻖ | ﻘ | ﻗ | قاف | ḳ | k |
| ﻙ | ﻚ | ﻜ | ﻛ | کیف | k, g, ñ | k, g, ğ, n |
| ﮒ | ﮓ | ﮕ | ﮔ | گیف | g | g, ğ |
| ﯓ | ﯔ | ﯖ | ﯕ | نیف، صغیر کیف | ñ | n |
| ﻝ | ﻞ | ﻠ | ﻟ | لام | l | l |
| ﻡ | ﻢ | ﻤ | ﻣ | میم | m | m |
| ﻥ | ﻦ | ﻨ | ﻧ | نون | n | n |
| ﻭ | ﻮ | — | واو | v, o, ô, ö, u, û, ü | v, o, ö, u, ü |
| ﻩ | ﻪ | ﻬ | ﻫ | ہے | h, e, a | h, e, a |
| ﻻ | ﻼ | — | لام الف | lâ | la |
| ﻯ | ﻰ | ﻴ | ﻳ | یے | y, ı, i, î | y, ı, i |
**صرف و نحو** وہ علم ہے جس میں لفظوں اور جملوں کی تعمیر، جوڑ توڑ اور ان کے بولنے اور استعمال کا قاعدہ بیان کیا جائے۔

علم صرف کی تعریف
----------------

ایسے اصول و ضوابط جن کے ذریعہ ایک کلمہ سے دوسرا کلمہ بنانے اور اس میں تبدیلی کرنے کاطریقہ (قاعدہ) معلوم ہو۔

### موضوع

علم صرف کا موضوع صیغہ (صیغہ کلمہ کی اس شکل کو کہتے جو حروف اور حرکات و سکنات کی مخصوص ترتیب سے حاصل ہوتی ہے) کے اعتبار سے *کلمہ* ہے۔

### غرض و غایت

صیغوں کو بنانے اور ان میں تبدیلی کرنے میں ذہن کو غلطی سے بچانا۔

### وجہ تسمیہ

علم صرف کو صرف کہنے کی وجہ یہ ہے کہ اس کا لغوی معنی پھیرنا ہے اور اس علم میں چونکہ ایک کلمہ کو پھیر کر اس کی مختلف صورتیں بنانے کے طریقے بیان کیے جاتے ہیں اس لیے اس علم کو علم صرف کہتے ہیں۔

نحو کی تعریفیں
--------------

١۔ نحو کا لغوی معنی راستہ ،کنارہ یا ارادہ کرناہے۔

٢۔ (لسانیاتی) اصطلاح میں اس سے مراد ایک طرف جانا یا جھکنا، جھکاؤ؛ جانب وغیرہ کے ہیں۔

٣۔ جملے میں صحیح ترتیب اور ان کے باہمی ربط کا علم۔

٤۔ ایک صرفیہ کے ساتھ چسپیوں، لاحقوں اور سابقوں کی (زبان دانوںکے طے کیے ہوئے) قاعدے کے تحت رَدوبَدَل، تجزیہ کاری اور جائزہ۔

٥۔ وہ علم ہے جس میں ایسے قواعد بیان کیے جائیں کہ جن کے ذریعے اسم، فعل اور حرف کے آخر میں تبدیلی واقع ہونے یا نہ ہو نے اور اس میں تبدیلی کی نوعیت کا علم حاصل ہو، نیز کلمات کو آپس میں ملانے کا طریقہ بھی معلوم ہو۔

### غرض

عربی لکھنے اور بولنے میں ذہن کو ترکیبی غلطیوں سے بچنا۔

### علم نحو کا موضوع

اس علم کا موضوع کلمہ اور کلام ہے؛ کہ اس علم میں ان کے آخری احوال سے بحث ہوتی ہے۔

### نحو کو نحوکہنے کی وجوہات

* نحو کا ایک معنی *طریقہ ہ*ے۔ چونکہ متکلم اس علم کے ذریعے عرب کے طریقے پر چلتا ہے اس لیے اس علم کو *نحو کہتے* ہیں۔
* نحو کا ایک معنی *کنارہ بھی* ہے۔ چونکہ اس علم میں کلمے کے کنارے پر موجود (آخری حرف) سے بحث کی جاتی ہے اس لیے اسے *نحو* سے تعبیر کیا گیا۔
* اس کاایک معنی *ارادہ کرنا ب*ہی ہے۔ جس نے سب سے پہلے اس علم کے قواعد کو جمع کرنے کا ارادہ کیا اس نے نَحَوْت ُ کا لفظ استعمال کیا۔ جس کا معنی ہے *میں نے ارادہ کیا* اس لیے اسے *نحو* کہا گیا ۔
* اس کا ایک معنی *مثل* بھی ہے۔ چونکہ اس علم کا جاننے والا عربوں کی مثل کلام کرنے پر قادر ہو جاتا ہے اس لیے اسے *نحو*کا نام دیا گیا۔

### علم نحو کا واضع

اس علم کے واضع علی المرتضیٰ رضی اللہ تعالی عنہ ہیں۔ آ پ رضی اللہ تعالی عنہ ہی کے حکم سے ابو الاسود الدؤلی نے باقاعدہ اس علم کی تدوین کی۔

حوالہ جات
---------

1. ↑  فیروز اللغات اردو جامع
2. ↑  صرف بَہَائی،بہاؤ الدین العاملي،صفحہ 1 ،مکتبۃ المد ینہ کراچی
3. ↑  نصاب النحوصفحہ 1 مکتبۃ المدینہ کراچی
 مسلو مصر
پی ایس آر بی 1257+ 12سی (سابقہ **پی ایس آر بی 1257+ 12بی** ) ایک ماورائے شمس سیارہ (تقریباً 980 نوری برس کے فاصلے پر) سنبلہ مجمع النجوم (باکرہ) میں واقع ہے۔ پی ایس آر بی 1257+ 12بی نظام شمسی سے باہر دریافت ہونے والا پہلا سیارہ ہے اور یہ ان تین اجسام میں سے ایک ہے جو نابض پی ایس آر  بی 1257 +12 کے گرد چکر لگا رہے ہیں۔ یہ اس کے گرد 0.36AU کے فاصلے سے 66 دنوں میں ایک چکر مکمل کرتا ہے۔ سیارے کی کمیت زمین کی کمیت کے چار گنا تک ہو سکتی ہے۔ کیونکہ سیارہ بی اور سیارہ سی کی کمیت ایک دوسرے سے کافی قریب ہے (جبکہ ان کا مدار بھی ایک دوسرے سے کافی قریب ہے) لہٰذا یہ ایک دوسرے کے مدار میں اضطراب پیدا کرتے ہیں۔ جیسا کہ امید تھی اضطراب کا معلوم لگا کر اس بات کی تصدیق ہو گئی کہ سیارے حقیقی ہیں۔ دونوں سیاروں کی صحیح کمیت اور جھکاؤ اس بات کو ناپ کر حاصل کیا گیا کہ وہ دونوں سیارے ایک دوسرے میں کس طرح سے دخل اندازی کرتے ہیں۔

نام
---

 پی ایس آر  بی 1257 +12کے سیاروں کے نام اے سے لے کر ڈی ( بڑھتے ہوئے فاصلوں کی نسبت سے ) رکھے گئے ہیں۔ ان کے نام کو دوسرے ماورائے شمس سیاروں سے الگ طرح سے رکھنے کی وجہ یہ ہے کہ  اس وقت جب یہ دریافت ہوئے تھے نام الگ طرح سے دیے جاتے تھے۔ بطور پہلی مرتبہ دریافت ہوئے جانے والے نابض ستارے کے گرد  ماورائے شمس سیاروں کو انگریزی حرف بی اور سی دیا گیا۔ جب تیسرا سیارے بعد میں اس نظام میں دریافت ہوا (جو پہلے سے دریافت شدہ سیاروں کے مدار سے بھی قریب تھا) تو اس کے نام کے لیے "اے" استعمال کیا گیا۔ 

سیارے اور ان کا مرکزی ستارے ان نظام ہائے سیارگان کا حصّہ ہے جس کو  بین الاقوامی فلکیاتی وحدت  نے اس لیے چنا ہے کہ ماورائے شمس سیاروں اور ان کے مرکزی ستاروں کے نام رکھنے کے لیے (جہاں پہلے کوئی نام موجود نہیں ہے)  عوامی رائے  حاصل کی جائے۔ اس عمل میں عوامی  نامزدگی  اور نئے ناموں کے لیے ووٹنگ کا عمل شامل ہے اور امید کی جاتی ہے کہ بین الاقوامی فلکیاتی وحدت  ان نئے ناموں کا اعلان نومبر 2015ء کے وسط تک کرے گی۔

مندرجات
-------

جھکاؤ کو معلوم کرنے کے لیے جو طریقہ استعمال کیا گیا ہے اس میں گراوٹ بھی شامل ہے کیونکہ یہ معلوم کرنا ممکن نہ تھا کہ مداروی گردش گھڑی کی سوئیوں کی طرح ہے یا اس کے الٹ۔ جھکاؤ کی متبادل قدر 127 ± 4° ہے۔

حوالہ جات
---------

1. ↑  NameExoWorlds: An IAU Worldwide Contest to Name Exoplanets and their Host Stars. IAU.org. 9 July 2014
2. ↑  NameExoWorlds آرکائیو شدہ (Date missing) بذریعہ nameexoworlds.iau.org (Error: unknown archive URL).
3. ↑  NameExoWorlds آرکائیو شدہ (Date missing) بذریعہ nameexoworlds.iau.org (Error: unknown archive URL).

بیرونی روابط
------------

نابض ستارےآرکائیو شدہ (Date missing) بذریعہ astro.psu.edu (Error: unknown archive URL)
**ابو الاشعث الصنعانی** ، **ابو الاشعث شراحیل بن شرحبیل الصنعانی ہیں،** آپ تابعی اور حدیث نبوی کے راوی ہیں ۔ابو اسحاق شیرازی نے ان کا تذکرہ حدیث نبوی میں کیا ہے۔آپ یمن کے فقہاء تابعین میں سے ہیں۔ آپ دمشق میں مقیم تھے سکونت اور وہیں وفات پائی۔ آپ کی کنیت ابو الاشعث ہے اور صنعانی اس لیے کہا جاتا ہے، یہ دمشق کے قریب ایک گاؤں تھا، پھر دمشق کے مغرب اور اس کے درمیان باغات والی سرزمین بن گئی تھی۔

### نام و نسب

اس کا نام شرحیل بن عدہ ہے، اور کہا جاتا ہے: شرحیل بن شرہبیل، اور کہا جاتا ہے: شرحیل بن کلیب بن عدہ، اور کہا جاتا ہے: شرحیل۔ المزّی نے تہذیب الکمال میں کہا ہے: شرحیل بن عدہ ابو الاشعث الثانی، یہ یحییٰ بن معین وغیرہ نے کہا ہے۔ محمد بن سعد نے کہا: اس کا نام شرحیل بن شرحیل بن کلیب بن عدہ ہے، اور کہا جاتا ہے: شرحیل بن کلیب بن عدہ، اور کہا جاتا ہے: شرحیل بن شرحیل، اور کہا جاتا ہے: شرحیل بن شرحبیل، اور کہا جاتا ہے: شرحیل بن شرحبیل، اور کہا جاتا ہے: سب سے پہلے مشہور

### روایت حدیث

عبادہ بن صامت، ابو ہریرہ، اوس بن اوس ثقفی، شداد بن اوس، عبداللہ بن عمر، ابو ثعلبہ خشنی، ابو جندلہ بن سہیل، ثوبان رضی اللہ عنہم سے روایت ہے۔ رسول اللہ صلی اللہ علیہ وسلم اور ابو عثمان شرحیل بن مرثد الصانعی۔ ابو قلابہ عبداللہ بن زید الجرمی، یحییٰ بن الحارث الثماری، راشد بن داؤد الصانعانی، یزید بن عبید، ابو کامل یزید بن ربیعہ الصانعانی، حسن بن عطیہ محمد بن یزید۔ الرحبی، علاء بن الحارث، عبدالرحمٰن بن یزید بن جابر، الولید بن سلمان بن السائب اور صالح بن حبلہ نے ان کی سند سے روایت کی ہے۔ قدوس بن حبیب۔،



1. ↑  تهذيب الكمال
2. ↑  طبقات الفقهاء ج1 ص74 آرکائیو شدہ 2017-03-09 بذریعہ وے بیک مشین
3. ↑  إكمال تهذيب الكمال في أسماء الرجال لابن مغلطاي، ج6 ص226 من اسمه شراحيل وشرحبيل. آرکائیو شدہ 2020-04-27 بذریعہ وے بیک مشین
دریائے سندھ میں وسیبکے علاقہ میں 13 سے زائد اقسام کی مچھلیاں پائی جاتی ہیں جو اپنی لذت اور ذائقہ میں اپنی مثال آپ ہیں۔ دریا میں پانی کی کمی، دریا میں آلودگی، بے شمار شکار کے سبب ناپید ہونے کا خطرہ ہے سرکاری طور پر دریائے سندھ کی آبی مخلوق کا کبھی سروے نہیں کیا گیا۔
ان مچھلیوں کے مقامی نام درج ذیل ہیں

1. ڈمبرا مچھلی

اس مچھلی کا نام اس کی جلد کی وجہ سے ملا ہے۔

1. تھیلا مچھلی

اس مچھلی کو یہ نام اس کی خصوصیات کی وجہ ملا ہے

1. گوج مچھلی

سانپ کی شکل کی یہ مچھلی طبعی خصوصیات رکھتی ہے

1. ملی مچلھی

یہ مچھلی ہوٹل اور ریسٹورنٹ میں عام ملتی ہے اس میں کانٹے نہیں ہوتے

1. پڑی مچھلی

کانٹوں سے بھر پور اس مچھلی کی قیمت سب سے کم ملتی ہے

1. مراکی

یہ مچھلی کبھی کبھار ہاتھ لگتی ہے

1. گلفام مچھلی

یہ مچھلی ڈمبرہ مچھلی کے خاندان سے تعلق رکھتی ہے لیکن ان کی رنگت نسل اور ذائقہ میں فرق ہے

1. کھگا مچھلی

یہ جہاز نما مچھلی دیگر مچھلیوں سے زیادہ موٹی ہڈیاں رکھتی ہے اور اس کانٹے بڑے ہوتے ہیں

1. دھنی کھگا

یہ مچھلی کھگا سے مشابہ ہوتی ہے لیکن اس جسامت موٹی ہوتی ہے

1. ٹھونگرا مچھلی
2. گڈو مچھلی

یہ مچھلی وزن اور جسامت میں چھوٹی ہوتی ہے

1. سنگھارا مچھلی

اس مچھلی کا ذائقہ زبردست ہے اور اس کا شمار مہنگی مچھلیوں میں ہوتا ہے

1. ڈنگیلا مچھلی

یہ مچھلی اگرچہ چھوٹی سی ہوتی ہے لیکن اس کے پاس زہریلا کانٹا ہوتا ہے جو اپنی حفاظت کے کے لیے استعمال کرتی ہے اس میں اتنا زہر ہوتا ہے اگر انسان کو یہ کاٹنا چبھ جائے تو فوراً بخار آجاتا ہے جو چوبیس سے اڑھتالیس گھنٹے میں اتر جاتا ہے۔ اس دوران جسم میں درد رہتا ہے

1. جھینگا مچھلی

اس مچھلی کو چارے کے طور پر بھی استعمال کیا جاتا ہے
سول مچھلی۔
یہ مچھلی ذائقہ کے لحاظ سے بہت لذیذ ہے۔باقی دریا میں پائی جانے والی مچھلیوں کے لحاظ سے مہنگی ہے۔
**مولانا اللہ یار خان** پاکستانی سنی عالم دین،مناظر،محقق ومصنف اور سلسلہ نقشبندیہ اویسیہ کے شیخ طریقت تھے۔ انھوں نے اپنی حیات کا بیشتر حصہ صحابہ کرام کی عظمت کےپرچارودفاع اور تصوف وسلوک میں گزارا۔ آپ شغف علم وعمل اور فن مناظرہ میں مہارت کاملہ رکھتے تھے۔

خاندانی پس منظر
---------------

اللہ یار خان اعوان خاندان سے تعلق رکھتے تھے ،ملک ساہو خان‘ قطب حیدر اور سالار غازی مسعود نے سلطان محمود غزنوی کے ساتھ مل کر سومنات فتح کیا‘ ان کی اولاد میں اللہ یار خان ظہور پزیر ہوئے۔

ولادت
-----

اللہ یار خان 1323ھ یا 1322ھ / 1904ء کو موضع چکڑالہ ضلع میانوالی کے زمیندار گھرانے میں پیدا ہوئے۔

نام ونسب
--------

والد کا نام ذو الفقار تھا جو خاندان کے دیگر افراد کی طرح کاشتکاری کے پیشہ سے وابستہ تھے۔ والدہ کا نام عالم خاتون تھا۔ آپ کا خاندان چکڑالہ کے شمال میں اڑھائی تین میل کے فاصلہ پر ایک چھوٹے سے ڈیرے پر قیام پزیر تھا۔ جہاں پر آپ کا بچپن کھیتی باڑی کے امور میں والد کا ہاتھ بٹاتے ہوئے گذرا۔

تعلیم و تربیت
-------------

پانچویں تک کا نصاب ختم کرنے کے بعد آپ نے دیگر علوم مروجہ کی طرف توجہ مبذول فرمائی۔ اس دور میں باقاعدہ مدارس نہیں تھے۔ کسی گاؤں میں کسی فن میں کمال رکھنے والے استاد کے پاس جا کر طلبہ وہ فن سیکھتے ‘ ان کتابوں کی تکمیل کے بعد کسی اور کے پاس حاضر ہو جاتے۔ آپ نے بھی علم کی جستجو میں مسجد خواجگان ڈلوال‘ چکوال کے قریب انے والا موہڑہ‘ لنگر مخدوم کے قریب چک نمبر 10 بھلوال جیسی کئی جگہوں پررہ کر صرف ونحو‘ فلسفہ ومنطق ‘ عربی علوم وفارسی کی نہ صرف تحصیل کی بلکہ ان میں کمال حاصل کیا۔ مختلف اساتذہ سے استفادہ کے بعد آپ مدرسہ امینیہ دہلی دورہ حدیث کے لیے تشریف لے گئے۔ علوم دینیہ کی تکمیل کے بعد آپ نے علم طب کی کتابیں پڑھیں

تصنیفات
-------

تفسیر‘ حدیث‘ فقہ واصول فقہ‘ ادب ولغت‘ عربیت اور کلام وغیرہ تمام علوم دینیہ آپ کی توجہات کا خاص مرکز رہے۔ کئی تحقیقی تصانیف منظر عام پر آئیں ‘ مثلاً

* تحذیر المسلمین عن کید الکاذبین
* الدین الخاص
* ایمان بالقرآن
* تحقیق حلال وحرام
* الجمال والکمال
* نفاذ شریعت وفقہ جعفریہ
* حیات بزرخیہ
* حیات النبی علیہ وسلم
* اسرار الحرمین
* دلائل السلوک
* سیف اویسیہ آپ کی یادگار تصانیف ہیں۔

ذریعہ معاش
----------

مولانا کی ملازمت کا آغاز میانوالی پولیس میں تعیناتی سے ہوا لیکن طبعی میلان کچھ اور ہی تھا۔ اس لیے وہ نوکری چھوڑ دی۔ پھر پشاور جیل کے عملے میں شامل ہو گئے لیکن وہاں کے ہندو داروغہ سے اس لیے نہ بنی کہ وہ راشی اور قیدیوں کو ملنے والی رقم غبن کرتا تھا۔ آپ نے تعاون نہ کیا اور اس ملازمت سے بھی سبکدوش ہو گئے اس کے بعد آپ نے کوئی ملازمت نہ کی۔

ازدواجی زندگی
-------------

مولانا نے تین عقد فرمائے۔ آپ کی اولاد دو صاحبزادوں اور دو صاحبزادیوں پر مشتمل ہے۔

وفات
----

15 جمادی الاول 1404ھ بمطابق 18 فروری 1984ء بروز سنیچر اسلام آباد میں آپ نے رحلت فرمائی۔

حوالہ جات
---------

1. ↑  مظہر کرم از عبدالجبار سلفی ، صفحہ 420،ناشر ادارہ الاامین لاہور
2. ↑  مولانا اللہ یار خان کی تصانیف، ایک تحقیقی جائزہ،ڈاکٹر آصفہ اکرم
**مشہور یوسف مسجد** ( (قازق: Máshhúr Júsip meshiti)‏ ) پاولودر کے وسط میں 6 ہیکٹر کے رقبے میں واقع ہے اور یہ قازقستان کی سب سے بڑی مساجد میں سے ایک ہے۔ یہ 2001 میں تعمیر کے ایک سال کے بعد کھولی گئی تھی اور اس میں 1،500 نمازی شامل ہوسکتے ہیں۔ اس مسجد کا نام قازقستان کے شاعر اور مؤرخ مشہور یوسف (1858–1931) کے نام پر رکھا گیا۔

جائزہ
-----

اس مسجد کی تعمیر کا کام "الماتی گائپروگور" انسٹی ٹیوٹ کو سونپا گیا تھا اور یہ کام "ارٹش ٹرانس اسٹرای" کمپنی کے ذریعہ انجام دیا گیا تھا۔

عمارت کے لیے اڈکونل اسٹار کی شکل میں اس عمارت کی بنیاد آٹھ پوائنٹس کے ساتھ تعمیر کی گئی ہے جس کا قطر 48 میٹر ضرب 48 میٹر ہے۔ مسجد میناروں کی اونچائی 63 میٹر ہے اور اس کی علامتی اونچائی رسول اسلام محمد صلی اللہ علیہ وآلہ وسلم کے زمانہ سے مماثل ہے۔ مرکزی نیلے آسمانی گنبد ، 54 میٹر اونچائ ایک شینرک کی شکل پر مبنی ہے ، جو ایک یورت کے اوپری حصے کی طرح ہے۔

.

مردوں کے نماز کے کمرے کی اونچائی ، جو 1200 افراد تک جا سکتی ہے ، 33 میٹر ہے اور اس کا قطر 30 میٹر ہے۔ مسجد کا کل رقبہ 7،240 مربع میٹر ہے۔ عمارت میں دو منزلیں ہیں۔ بیس اینٹوں سے بنا ہوا ہے اور کیپولا دھات سے۔  

کرسٹل فانوس "زمرد" میں 434 لیمپ ہیں اور یہ مسجد کے اندرونی حصے کی زینت بنی ہے ، تاشقند میں بنی تھی ۔ مسجد کا فن تعمیر ایک کھلے دل سے ملتا جلتا ہے جس کی علامت ہے کہ یہ عمارت دنیا کے لیے اچھی اور کھلی ہوئی ہے۔ 

مسجد کی زیریں منزل میں مدرسے کے تدریسی کمرے ، 300 نشستوں والی خواتین کے لیے ایک نمازی کمرے ، ایک شادی ہال ، معاون کمرے والی 300 سیٹوں والی کینٹین ، وضو کے لیے ایک کمرہ اور ایک الماری شامل ہیں۔ پورٹیبل دیواریں ہٹا کر شادی ہال اور کینٹین کو ضم کیا جا سکتا ہے۔ پہلی منزل میں مردوں کے لیے 1200 نشست کے نماز ہال ، مسلم ثقافت کا ایک میوزیم ، ایک لائبریری ، ایک پروجیکشن روم اور دفاتر شامل ہیں۔ عمارت کا مرکزی دروازہ پہلی منزل تک رسائی فراہم کرتا ہے۔

حوالہ جات
---------

1. 1 2  Сайт акимата Павлодарской области۔ "Достопримечательности" (بزبان روسی)۔ 19 مارچ 2012 میں اصل سے آرکائیو شدہ۔ اخذ شدہ بتاریخ 11 مئی 2019
2. 1 2  Ертic۔ "ЦЕНТРАЛЬНАЯ МЕЧЕТЬ ИМЕНИ МАШХУР-ЖУСУПА" (بزبان روسی)۔ 24 نومبر 2015 میں اصل سے آرکائیو شدہ۔ اخذ شدہ بتاریخ 11 مئی 2019

| * د
* ب
* ت
قازقستان کا پرچم قازقستان کی مساجد کی فہرست |
| --- |
| الماتی | 
* مرکزی مسجد، آلما اتا

 |
| اتیراؤ | 
* ایمان غلی مسجد

 |
| نور سلطان | 
* حضرت سلطان مسجد
* نور آستانا مسجد

 |
| پاؤلودار | 
* مشہور یوسف مسجد

 |
| 
* قازقستان میں اسلام

 |
جب ایک زیادہ توانائ کا فوٹون کسی بھاری مرکزے heavy nucleus کے نزدیک سے گزرتا ہے تو یہ مناسب صورت حال میں خود فنا ہو کر ایک الیکٹران اور پوزیٹرون کے جوڑے میں تبدیل ہو جاتا ہے۔ اس عمل کو جوڑے کی پیدائش pair production کہتے ہیں۔ یہ توانائ کے مادے میں تبدیل ہونے materialization of energy کی عملی مثال ہے۔ یہ جوڑے کی فنا یعنی pair annihilation کا الٹ ہے۔  

پوزیٹرون بھی الیکٹران کی طرح ایک نحیفہ ہے اور اس کی کمیت بھی الیکٹران کے بالکل برابر ہوتی ہے مگر الیکٹران کے برعکس اس پر مثبت چارج ہوتا ہے۔ یہ دونوں بنیادی ذرات ایک دوسرے کے فنا کنندہ (anti particle) ہوتے ہیں۔  

ایک الیکٹران پوزیٹران جوڑا بنانے کے لیے فوٹون کی کم از کم توانائ ایک الیکٹران اور ایک پوزیٹران ( یا دو الیکٹران) کی کمیت کے برابر ہونی چاہیے یعنی کم از کم1.023 MeV۔ اگر فوٹون کی توانائ اس سے کم ہو گی تو یہ عمل ناممکن ہو جائے گا۔ لیکن اگر فوٹون کی توانائ 1.023 MeV سے زیادہ ہو گی تو 1.023 MeV کی توانائ الیکٹران اور پوزیٹرون کی پیدائش میں استعمال ہو گی جبکہ باقی بچ جانے والی تواناِئ بننے والے الیکٹران اور پوزیٹران کی حرکی توانائ میں تبدیل ہو جائیگی جو مخالف سمت میں حرکت کرنے لگتے ہیں۔  

اس عمل کے دوران چارج، مومینٹم اور توانائ برقرار رہتے ہیں  

فوٹون کی اصل حرکت کی سمت کے متوازی مومینٹم کی بقا کے لیے یہ عمل بھاری مرکزے کے نزدیک ہوتا ہے جو فوٹون کی ٹکر کی بازجست recoil لے لیتا ہے۔۔ بھاری مرکزے کی coulomb force بھی اس عمل کے لیے ضروری ہے۔

|  |
| --- |
| Pair production |
|  |
| **Light-matter interaction** |
| Low energy phenomena | ضیا برقی اثر |
| Mid-energy phenomena | Compton scattering |
| High energy phenomena | Pair production |
|

مزید دیکھیے
-----------

* جوڑے کی فنا
* اثر ضیائ برق
* اثر کومپٹن
* کوسمک ریز
**سیپونیفیکیشن** نام ہے اس کیمیائی تعامل کا جس میں ایک اساس(الکلی، سوڈیم ہائڑرکسائڑ یا پوٹیشم ہائڑرکسائڑ ) کو تیل سے ملایا جاتا ہے تاکہ صابن اور گلائسیرال بنیں۔ اس عمل کے لیے ناریل کا تیل، زیتون کا تیل، کیسٹر آیل، پالم ایل اور بہت سے دوسرے تیل استعمال ہوتے ہیں۔ جانوروں کی چربی بھی استعمال ہو سکتی ہے، مثلا، گاے کی چربی، بھینس کی چربی، بھیڈ کی چربی وغیرہ۔ الکلی کی موجودگی میں 115 فارنہائٹ درجہ حرارت پر تیل گلایسیرال اور صابن میں تبدیل ہوتا ہے۔ دراصل ہوتا یہ ہے کہ چربی ٹرائگلائسیرائڈ وں کی بنی ہوتی ہے اور تیل بھی ٹرایگلائسیرائڈوں کے بنے ہوتے ہیں اور الکلی کی موجودگی میں ٹرائگلايسیرائڈ اپنے حصوں میں تقسیم ہوتا ہے، یعنی گلایسیرال اور چربی ترشوں میں۔ یہ چربی ترشے الکلی سے مل کر پابی اور نمک بناتے ہیں۔ جو نمک اس صورت میں بنتا ہے اسسے صابن کہتے ہے۔ الکلی گلایسیرال اور چربی ترشوں کے دومیان جوڑون کو توڑتی ہے اور ہر ایک ٹرائگلایسیرايڈ کوتین چربی ترشوں کے سالموں اور ایک کلایسیرال کے سالمے میں توڑتی ہے اور پھر اس الکلی کا ہائڑراکسل گروہ ترشہ کے ایچ پازیٹیو آین سے مل کر پانی بناتا ہے اور الکلی کی دھات ترشوں سے مل کر صابن بناتی ہے۔ سوڈیم کی صابن سخت ہوتی ہے اور پوٹیشیم کی صابن ملایم ہوتی ہے، جو سوڈیم کلورائڑ ملانے پر سخت ہوجاتی ہے۔ گلیسیرال پیچھے رہ جاتا ہے۔

حوالہ جات
---------

1. ↑  "Saponification-The process of Making Soap (Theory) : Class 10 : Chemistry : Amrita Online Lab"۔ 01 مارچ 2016 میں اصل سے آرکائیو شدہ۔ اخذ شدہ بتاریخ 14 مارچ 2016  الوسيط `|url-status=` تم تجاهله (معاونت)
دورہ قلب سے مراد دل کے عضلات کی احتشاء یعنی ان کو خون کی فراہمی میں رکاوٹ کی ہوتی ہے۔ انگریزی میں اسے Myocardial infarction کہتے ہیں جسے اکثر MI کے اختصار سے بھی لکھا جاتا ہے۔

وجوہات
------

کسی چیز کی وجہ سے دل کے رگ میں رکاوٹ پیدا ہو گئی ہے اس لیے اس رگ سے خون نہیں گذر پا رہا۔
جب خون کسی رگ سے گزرتا ہے تو کسی وجہ سے اس رگ میں رکاوٹ پیدا ہو جاتا ہے یا بند ہوجاتا ہے جس کے نتیجے میں خون آگے سپلائی نہیں ہو پاتا اس کو کہا جاتا ہے دل کا دورہ۔ دل کے بہت سے نقصانات ہو سکتے ہیں لیکن یہ دورے کے نوعیت پر مشتمل ہے یعنی اگر رگ تھوڑا سا بند ہو گیا ہے تو تکلیف ہوتی ہے لیکن بآسانی علاج ہوجاتا ہے لیکن اگر رگ زیادہ بند ہو گیا ہے یا بالکل ہی بند ہو گیا ہے تو انسان جاں بحق ہوجاتا ہے۔

علامات
------

دل کے دورے کے متلع ماہر امراض دل کے مطابق چند عام علامات درج ذیل ہیں:\* سینے میں بھاری پن محسوس ہوتا ہے یامعدے کے اوپر والے حصے میں ناقابل برداشت درد ہوتا ہے جو شدید ہوتا ہے

* بائیں بازو میں درد ہے یاجبڑے اور گردن میں درد ہونے کے ساتھ سانس میں دشواری محسوس ہو رہی ہوتی ہے
* مردوں میں اکثر یہ علامت ظاہر ہوتی ہے کہ سینے میں ناقابل برداشت درد ہوتی ہے جبکہ خواتین میں سانس لینے میں دشواری سمیت جبڑوں میں درد ہوتی ہے۔
* اس کے ساتھ اگر آپ کو ٹھنڈے پسینے آنے لگیں۔

**نوٹ**:درج بالا وہ علامات ہیں جو عام طور پر واقع ہوتے ہیں،اس کے علاوہ چند اور علامات بھی ہو سکتے ہیں۔

مزید دیکھیے
-----------

* احتشاء (Infarction)
* توقفِ قلب
* عَجزِ قلب

|  |  |
| --- | --- |
|  | ویکی ذخائر پر **دورہ قلب** سے متعلق سمعی و بصری مواد ملاحظہ کریں۔ |
**فاليريا بوروخوفا** یا ایمان فیلیریہ بوروخوفا:
Valeria Porokhova
روسی مترجم  اور ترجمان۔ انگریزی سے روسی زبان میں ترجمہ میں مہارت حاصل تھی۔  

مسیحیت سے اسلام میں آ گئیں۔  

قرآن کا ترجمہ روسی زبان میں کیا تھا۔

تعارف
-----

ایمان فاليريا بوروخوفا عیسائی مذہب سے اسلام اپنایا۔ **"ایمان"** نام کو اپنے نام کے ساتھ جوڑا۔
محمد سعید الرشد سے شادی کی۔ان ہی کی دعوت پر مسلمان ہوئی تھیں۔  

1981 میں اپنے شوہر اور مذہبی رہنماؤں کی مدد سے **دمشق** کا سفر کیا۔  

1991 میں قرآن کا ترجمہ رشین زباں میں پورا کیا۔ جسے جامعہ ال اظہر کی 1997 میں جانچ کے بعد شائع کیا گیا تھا۔ اس ترجمہ کو**بیسویں صدی** میں روسی زباں میں لکھا گیا سب سے بہتر بھی مانا جاتا ہے۔

انعامات و یادگار باتیں
----------------------

روسی تاریخ میں وہ بیرونی زباں میں ڈپلومہ کرنے والی پہلی تھی۔  

ایمان فاليريا بوروخوفا کو روسی مصّفین کی انجمن کا رکن اورروس اوراسلام کی سینٹرل ایشیائی ملکوں میں کئی ادبی اور **سائنسی اکادمیوں** کی ممبر شپ دی گئی۔  

6 نومبر، 2003 - **ایران** کے صدر، محمد خاتمی نے مسلم دنیا میں "قرآن کے خادم *کے خاص انعام دیا۔*
ایمان فاليريا بوروخوفا کو بزنس آن لائن" کے آن لائن ایڈیشن کے "روس کے 100 خاص مسلمانوں" میں 60 واں نمبر د یا۔

وفات
----

ایمان فاليريا بوروخوفا کی وفات 79 برس کی عمر میں2 ستمبر، 2019کوماسکو میں ہوا۔
**ماسکو** میں کھووینسکی قبرستان میں **دفن** کی گئی۔

بیرونی روابط
------------

ویب گاہ:
iman.tora.ru
  

حوالہ جات:

1. ↑
2. ↑  "Well-known exegete of Koran Prokhorova passed away in Moscow"